**Ministru kabineta noteikumu projekta “Grozījumi Ministru kabineta 2017. gada 25. jūnija noteikumos Nr. 426 “Muitas procedūras – tranzīts – piemērošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekta - “Grozījumi Ministru kabineta 2017.gada 25.jūnija noteikumos Nr.426 “Muitas procedūras – tranzīts – piemērošanas noteikumi”” (turpmāk – noteikumu projekts) mērķis ir:* atbilstoši Muitas likuma 22.panta pirmajai daļai noteikt Latvijas Republikas garantijas asociāciju, kas atbilst 1975. gada 14. novembra Muitas konvencijas par starptautiskajiem preču pārvadājumiem, kuros izmanto TIR karneti (turpmāk - TIR konvencija) 1. panta “q” punkta, kā arī 6. panta un 9. pielikuma I daļas nosacījumiem, un kas ir starptautiskās organizācijas, kura noteikta 1975. gada TIR konvencijas 6. panta 2 bis. punktā, biedrs;
* atbilstoši Muitas likuma 22.panta ceturtajā daļā noteiktajam deleģējumam un TIR konvencijas nosacījumiem noteikt transportlīdzekļu un konteineru atestācijas kārtību, kā arī transportlīdzekļu atestācijas sertifikāta apstiprināšanu un tā derīguma termiņa pagarināšanu;
* noteikt maksimālo Savienības tranzīta procedūras izpildes termiņu, piemērojot noteiktā laika periodā Savienības tranzīta procedūru atsevišķām preču kategorijām, kuras pārvieto ar dzelzceļa transportu.
* Paredzēts, ka noteikumi stāsies spēkā 2018.gada 1.decembrī.
 |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi Muitas likumā” (Nr. 1161/Lp12) Saeimā iesniegts 2018. gada 27. februārī un pieņemts 3. lasījumā 2018.gada 7.jūnijā. Ar minēto likumprojektu tiek grozīts Muitas likuma 22. pants, kura pirmā daļa tiek izteikta jaunā redakcijā paredzot to, ka Ministru kabinets apstiprinaLatvijas Republikā garantijas asociāciju, kas atbilst 1975. gada 14. novembra Muitas konvencijas par starptautiskajiem preču pārvadājumiem, kuros izmanto TIR karneti (turpmāk – 1975. gada TIR konvencija) 1. panta “q” punkta, kā arī 6. panta un 9. pielikuma I daļas nosacījumiem un kura ir Starptautiskās organizācijas, kas noteikta 1975. gada TIR konvencijas 6. panta 2 bis. punktā, biedrs. Tāpat Muitas likuma 22. pants tiks papildināts ar ceturto daļu, kura paredz, ka Ministru kabinets nosaka kārtību, kādā Valsts ieņēmumu dienests un garantijas asociācija veic TIR konvencijas 12. pantā un 13. pantā noteikto transportlīdzekļu un konteineru atestāciju kravas pārvadāšanai ar muitas plombām, transportlīdzekļa atestācijas sertifikāta apstiprināšanu un transportlīdzekļa atestācijas sertifikāta derīguma termiņa pagarināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Savienības tranzīta procedūras piemērošanas normatīvais regulējums noteikts saskaņā ar Eiropas Savienības tiesību aktiem (turpmāk – ES tiesību akti muitas jomā):* Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (turpmāk – Savienības muitas kodekss);
* Komisijas 2015.gada 28.jūlija Deleģēto regulu (ES) Nr.2015/2446, ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem;
* Komisijas 2015. gada 24. novembra Īstenošanas regulu (ES) Nr. 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (turpmāk – Īstenošanas regula);
* Komisijas 2015. gada 17. decembra Deleģēto regulu (ES) Nr.2016/341, ar ko papildina Eiropas Parlamenta un Padomes Regulu (ES) Nr. 952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas Kodeksa noteikumiem, ja attiecīgās elektroniskās sistēmas vēl nedarbojas, un groza Deleģēto regulu (ES) Nr. 2015/2446.

Atsevišķie Savienības tranzīta procedūras piemērošanas jautājumi atstāti dalībvalstu kompetencē.Starptautiskās tranzīta sistēmas – TIR procedūra – piemērošanas normatīvais regulējums ir noteikts saskaņā ar 1975. gada 14.novembra Muitas konvenciju par starptautiskajiem kravu pārvadājumiem, kuros izmanto TIR karneti (turpmāk – TIR konvencija). Atsevišķus TIR procedūras piemērošanas jautājumus regulē ES tiesību akti muitas jomā vai tie atstāti dalībvalstu kompetencē.1. Likumprojekta “Grozījumi Muitas likumā” 22. panta pirmā daļa, kas izteikta jaunā redakcijā paredz, ka Latvijas Republikā garantijas asociāciju, kas atbilst TIR konvencijas 1. panta “q” punkta, kā arī 6. panta un 9.  pielikuma I daļas nosacījumiem, un kas ir starptautiskās organizācijas, kura noteikta 1975. gada TIR konvencijas 6. panta 2 bis. punktā, biedrs, apstiprina Ministru kabinets. Ņemot vērā minēto, saskaņā ar noteikumu projekta 1.5. apakšpunktu Ministru kabineta 2017.gada 25.jūnija noteikumu Nr.426 “Muitas procedūras – tranzīts – piemērošanas noteikumi”” (turpmāk - MK noteikumi Nr.426) I. nodaļa tiek papildināta ar 3.1 punktu nosakot, ka “Garantijas asociācija”, atbilstoši TIR konvencijas 1. panta “q” punkta, kā arī 6. panta un 9. pielikuma I. daļas noteikumiem, Latvijas Republikā ir biedrība “Autopārvadātāju asociācija “Latvijas auto”” (turpmāk – garantijas asociācija). Garantijas asociācija ir atbildīga par starptautiskās garantiju ķēdes (viens no pieciem TIR tranzīta sistēmas pīlāriem) efektīvu funkcionēšanu Latvijas Republikā. Atbilstoši organizatoriskajam veidam garantijas asociācijai ir noteikts Biedrības statuss, bet TIR karnetes turētāji ir garantējošās asociācijas biedri.Garantijas asociācijas Statūtos ir noteikts, ka tā uzņemas garantijas un no IRU (Starptautiskās Autopārvadātāju savienības) noteikumiem izrietošās saistības dalībai starptautiskajā garantiju ķēdē, lai nodrošinātu TIR konvencijas funkcionēšanu. Garantiju ķēdes dalībnieks ir arī persona, kura noteiktajā kārtībā ir saņēmusi atļauju dalībai TIR sistēmā.Ievērojot TIR konvencijas 9. pielikuma I. daļas 3. punkta “v” apakšpunktā noteikto, garantijas asociācija iesniedz VID savas atbildības apdrošināšanas sertifikātu kārtējam apdrošināšanas periodam. Apdrošināšanas sertifikāts tiek izsniegts, pamatojoties uz Apdrošināšanas kompānijas un IRU (Starptautiskās Autopārvadātāju Savienības), kas ir atbildīga par TIR starptautiskās garantijas sistēmas efektīvu funkcionēšanu, noslēgto apdrošināšanas līgumu. Kopš 1992.gada garantijas asociācija ir IRU (Starptautiskās Autotransporta Savienības) biedrs.Ņemot vērā minēto, garantijas asociācija, iesniedzot apdrošināšanas sertifikātu, apliecina, ka TIR procedūras neizpildes gadījumā tiks nodrošināta muitas parāda samaksa (t.i. aizsargātas valsts fiskālās intereses, t.sk. izmantojot starptautisko TIR garantijas ķēdi).Atbilstoši TIR konvencijas 9.pielikuma I.daļas 1.punkta “d” apakšpunktam, starp VID un garantijas asociāciju ir noslēgta vienošanās par TIR karnešu garantijas saistībām, kas citu starpā, lai tiktu ievēroti TIR konvencijas noteikumi, nosaka arī citus garantijas asociācijas pienākumus.Saskaņā ar TIR konvenciju TIR procedūru ir atļauts attiecināt tikai uz precēm, kuras pārvieto atbilstoši atestētos transportlīdzekļos (12.pants) vai konteineros (13.pants). TIR konvencijā tiek noteikti transportlīdzekļu un konteineru konstrukcijas tehniskie nosacījumi (2.pielikums un 7.pielikuma I daļa), atestācijas procedūras vispārīgie noteikumi (3.pielikums un 7.pielikuma II daļa), kā arī Transportlīdzekļa atestācijas sertifikāta preču pārvadājumiem ar muitas plombām (turpmāk – atestācijas sertifikāts) paraugs (4.pielikums). Atsevišķie atestācijas procedūras realizācijas jautājumi atstāti TIR konvencijas dalībvalstu kompetencē, kā arī netiek regulēti ar ES tiesību aktiem muitas jomā.Atbilstoši Muitas likuma 22.panta ceturtajai daļai, Ministru kabinets nosaka kārtību, kādā Valsts ieņēmumu dienests (turpmāk – VID) un garantijas asociācija veic TIR konvencijas 12.pantā un 13.pantā noteikto transportlīdzekļu un konteineru atestāciju kravas pārvadāšanai ar muitas plombām, atestācijas sertifikāta apstiprināšanu un atestācijas sertifikāta derīguma termiņa pagarināšanu. 2. Lai nodrošinātu Latvijas Republikas teritorijā efektīvu TIR sistēmas funkcionēšanu, t.sk. veicot transportlīdzekļu atestāciju atbilstoši TIR konvencijas noteikumiem, VID un garantijas asociācijas noslēgtajā vienošanās paredzēts, ka sākotnējo transportlīdzekļa novērtēšanu TIR konvencijas prasību atbilstībai veic garantijas asociācija (kā Latvijas Republikas nacionālā garantijas asociācija, t.sk. finansiāli atbildīgā persona par TIR procedūras norisi). Veicot šo uzdevumu, garantijas asociācija izvērtē transportlīdzekļa atbilstību TIR konvencijas noteikumiem, norāda personām par neatbilstībām, ja neatbilstības netiek konstatētas - sagatavo atestācijas sertifikātu iesniegšanai VID (muitas kontroles punktam, kurā notiek atestācija).Transportlīdzekļa atestācijas pieteicējs iesniedz atestācijas sertifikātu muitas kontroles punktam un uzrāda transportlīdzekli. VID (muitas kontroles punkta) amatpersonas veic TIR konvencijā noteikto transportlīdzekļa kontroli, apstiprina un reģistrē atestācijas sertifikātu.Minētā transportlīdzekļu atestācijas kārtība nodrošina TIR konvencijas noteikumu ievērošanu, kā arī samazina komersantiem administratīvo slogu, jo iespējamie transportlīdzekļa tehniskie trūkumi (TIR konvencijas izpratnē), tiek novērsti pirms transportlīdzekļa uzrādīšanas muitas kontroles punktam atestācijas sertifikāta apstiprināšanai.TIR konvencijā noteiktais atestācijas sertifikāts ir obligāts dokuments tikai piemērojot TIR procedūru (izņemot TIR konvencijā noteiktajos gadījumos, kad atestācijas sertifikāts nav nepieciešams), savukārt, personai piemērot pārvadājumos citu tranzīta sistēmu (piemēram, pārvietojot preces Eiropas Savienības muitas teritorijā – Savienības tranzīta procedūru) šāda dokumenta iesniegšana nav obligāta.Par kārtību, kādā Latvijas Republikā atestē transportlīdzekļus atbilstoši TIR konvencijas noteikumiem, TIR karnetes turētājus (garantijas asociācijas biedri - personas, kurām transportlīdzekļu atestācija ir nepieciešama TIR procedūras piemērošanai) informē garantijas asociācijas darbinieki. Saskaņā ar TIR konvencijas 3.pielikuma 4.punktu reizi divos gados autotransporta līdzekļi jāuzrāda kompetentajā iestādē apskatei un atestācijas sertifikāta pagarināšanai. Muitas uzraudzībai drošo transportlīdzekļu izmantošana TIR procedūrā ir viens no pieciem TIR tranzīta sistēmas pīlāriem. TIR konvencijā ir noteikti transportlīdzekļu un konteineru konstrukcijas un atestācijas procedūras standarti. Atbilstoši minētajam, TIR konvencijas dalībvalstis ir tiesīgas noteikt papildu, t.sk. stingrākus standartus un normas, lai tiktu nodrošināta TIR sistēmas funkcionēšana, kā arī tiktu samazināti muitas riski. Noteikumu projektā noteiktā transportlīdzekļu un konteineru atestācijas kārtība atbilst pašreiz piemērojamajai kārtībai un nenosaka TIR sistēmas dalībniekiem papildu pienākumus vai maksājumus (Latvijas Republikā reģistrētie TIR karnetes turētāji kā garantijas asociācijas biedri, atbilstoši garantijas asociācijas iekšējiem normatīvajiem aktiem, nosaka maksu par atestācijas sertifikāta izsniegšanu (sk. 4.punktu – noteikumu projekta 28.10 .punkta skaidrojumi)).3. Noteikumu projekts papildina MK noteikumu Nr.426 2.punktu ar šādu terminu skaidrojumiem:- garantijas asociācijas pilnvarotais darbinieks – biedrības “Autopārvadātāju asociācija “Latvijas auto”” pilnvarotais eksperts, kurš ir tiesīgs veikt transportlīdzekļu un konteineru atbilstības ekspertīzi atbilstoši TIR konvencijas 3. un 7.pielikuma noteikumiem (2.6.apakšpunkts);- transportlīdzekļu vai konteineru atestācija – saskaņā ar TIR konvencijas 12. un 13.pantu noteiktā transportlīdzekļu vai konteineru atestācija kravas pārvadāšanai ar muitas plombām (2.7.apakšpunkts);- transportlīdzekļa atestācijas sertifikāts - TIR Konvencijas 4.pielikumā noteiktais Transportlīdzekļa atestācijas sertifikāts preču pārvadājumiem ar muitas plombām (2.8.apakšpunkts).4. Saskaņā ar noteikumu projekta 1.7. apakšpunktu MK noteikumos Nr.426 tiek iekļauta jauna II.1 nodaļa: “II.1 Transportlīdzekļu un konteineru atestācija atbilstoši TIR konvencijas noteikumiem” (28.1, 28.2, 28.3 ,28.4 ,28.5, 28.6, 28.7, 28.8, 28.9,28.10 un 28.11punkts), kurā noteikts, ka:- transportlīdzekļa vai konteinera atestāciju piesaka transportlīdzekļa vai konteinera īpašnieks vai turētājs - t.i. persona, kurai ir tiesības rīkoties ar transportlīdzekli (konteineru) un kura ir atbildīga par transportlīdzekļa (konteinera) tehnisko atbilstību TIR konvencijas nosacījumiem (28.1punkts);- atestācijas sertifikātu izsniedz (sagatavo, norāda informāciju par transportlīdzekli, veic garantijas asociācijas atzīmes par transportlīdzekļa atbilstības kontroli) garantijas asociācijas pilnvarotais darbinieks, bet apstiprina un reģistrē VID muitas iestāde (muitas iestādes amatpersona apstiprina atestācijas sertifikātu ar muitas iestādes zīmogu, reģistrē atestācijas sertifikātu atbilstošajā reģistrā) (28.2 un 28.3 punkts);- lai saņemtu atestācijas sertifikātu transportlīdzeklis (konteiners) jāuzrāda garantijas asociācijas pilnvarotajam darbiniekam. Garantijas asociācijas pilnvarotais darbinieks: veic transportlīdzekļa (konteinera) atbilstības TIR konvencijas nosacījumiem kontroli; ja tiek konstatētas neatbilstības rakstiski informē par tām personu; aizpilda atestācijas sertifikāta atbilstošās ailes (28.4,28.5, 28.6, 28.7un 28.8punkts);- muitas iestāde apstiprina un reģistrē atestācijas sertifikātu, apstiprina atestācijas sertifikāta derīguma termiņa pagarināšanu, ja izpildīti visi minētie nosacījumi: transportlīdzeklis (konteiners) ir uzrādīts attiecīgajam muitas iestādei; transportlīdzeklis atbilst TIR konvencijas nosacījumiem; garantijas asociācijas izsniedza transportlīdzeklim (konteineram) atestācijas sertifikātu vai noformēja atestācijas sertifikāta derīguma termiņa pagarināšanu (28. 9 punkts);- garantijas asociācija pēc noteikumu projekta pieņemšanas Ministru kabinetā publicē savā tīmekļa vietnē: garantijas asociācijas pilnvaroto darbinieku sarakstu (personas vārds, uzvārds, tālruņa numurs, elektroniskā pasta adrese un darba laiks), kā arī garantijas asociācijas apstiprināto maksu par atestācijas sertifikāta izsniegšanu. Izdevumus, kas sasaistīti ar atestācijas sertifikāta izsniegšanu (veidlapas drukāšana un aizpildīšana, transportlīdzekļa pārbaude, kuru veic garantijas asociācijas pilnvarotais darbinieks) jāsedz atestācijas pieteicējam. Pamatojoties uz garantijas asociācijas sniegto informāciju, minētie izdevumi tiek noteikti atbilstoši garantijas asociācijas iekšējiem normatīvajiem aktiem. Lai nodrošinātu, ka atestācijas pieteicēji ir informēti par minēto izdevumu apjomu, noteikumu projektā noteikts garantijas asociācijas pienākums publicēt savā mājaslapā atbilstošo informāciju (28.10 punkts);- VID pēc noteikumu projekta pieņemšanas Ministru kabinetā publicē savā tīmekļa vietnē informāciju par muitas iestādēm, kuros var veikt transportlīdzekļu (konteineru) atestāciju, apstiprināt un reģistrēt atestācijas sertifikātu (28.11 punkts).5. Savienības tranzīta procedūrā nodotās preces jāuzrāda galamērķa muitas iestādei nosūtītāja muitas iestādes noteiktajā termiņā. Nosūtītāja muitas iestādes noteiktais termiņš ir saistošs citām muitas iestādēm (galamērķa, tranzīta) un šīs iestādes to nedrīkst mainīt (Savienības muitas kodeksa 233.panta 1. un 3.punkts, Īstenošanas regulas 297.panta 2.punkts). Nosūtītāja muitas iestādei, nosakot šādu termiņu, jāņem vērā: pārvadājuma maršruts; transportlīdzeklis; tiesību akti par pārvadāšanu vai citi tiesību akti, kas varētu ietekmēt termiņa noteikšanu; visa attiecīgā informācija, ko paziņojis Savienības tranzīta procedūras izmantotājs (Īstenošanas regulas 297.panta 1.punkts). Atbilstoši minētajam, Eiropas Savienības tiesību akti muitas jomā nosaka tikai kritērijus Savienības tranzīta procedūras izpildes termiņa noteikšanai. Savukārt Eiropas Savienības dalībvalstis maksimālo procedūras izpildes termiņu nosaka, iestrādājot atbilstošos ierobežojumus muitas tranzīta kontroles sistēmās (Latvijas Republikā - Elektroniskās muitas datu apstrādes sistēmas (EMDAS) Tranzīta kontroles sistēmā). Ņemot vērā dzelzceļa pārvadājumu specifiku, kā arī laika apstākļu ietekmi uz atsevišķu preču kategoriju apstrādes iespējamību terminālos un nodošanu jūras pārvadājumiem, jānosaka atbilstošais maksimālais Savienības tranzīta procedūras izpildes termiņš. Noteikumu projekts paredz (57.1 un57.2punkts), ka nosūtītāja muitas iestāde vai persona, kas saņēmusi Savienības muitas kodeksa 233.panta 4.punkta “a” apakšpunktā minēto atzītā nosūtītāja atļauju, nosaka tranzīta procedūras pabeigšanas termiņu līdz 40 dienām, ja ir ievēroti šādi nosacījumi:- procedūras izmantotājs ir dzelzceļa uzņēmums. Atbilstoši MK noteikumu Nr.426 definīcijai (spēkā esošo noteikumu 2.4.apakšpunkts) - dzelzceļa uzņēmums – Latvijas Republikā reģistrēta persona, kura kā pārvadātājs pārvieto preces Latvijas Republikas teritorijā, izmantojot dzelzceļa transportu;- tranzīta procedūru piemēro atsevišķu preču kategoriju precēm, ko pārvieto pa dzelzceļu laika periodā no 1.novembra līdz 31.martam. Pamatojoties uz dzelzceļa operatoru (dzelzceļa uzņēmumi) sniegto informāciju, noteikumu projekts nosaka laika periodu (laika apstākļi būtiski ietekme dzelzceļa pārvadājumus) un preču kategorijas (pārvietojamo preču fizikāli ķīmiskās īpašības, laika apstākļu ietekmē, var aizkavēt pārvadājuma pabeigšanu vai preču nodošanu saņēmējam).6. Piemērojot MK noteikumu Nr.426 58.punktā noteikto regulējumu, tiek konstatēti gadījumi, kad minētā tiesību norma nav piemērojama, jo nav ievērots 58.2., 58.3. vai 58.6. apakšpunktā paredzētais nosacījums, kaut arī, tika izpildītas pārējās minētā punkta prasības un ir nepārprotami secināms, ka iztrūkstošā prece nav izņemta no muitas uzraudzības Eiropas Savienības muitas teritorijā. Šādos gadījumos tiesību normu nav iespējams piemērot formāla iemesla dēļ. Ņemot vērā, ka tiesību normas mērķis – novērst risku, ka ārpussavienības preces, būdamas pretlikumīgi izņemtas no muitas uzraudzības, nonāk Eiropas Savienības ekonomiskajā apritē, ir sasniedzams, patērējot mazākus administratīvos resursus, MK noteikumu Nr.426 58.punktā jāizdara grozījumi, precizējot vai svītrojot nosacījumus, kam nav būtiskas (izšķirošas) nozīmes, lai būtu iespējams uzskatīt, ka Savienības tranzīta procedūras izpildes laikā, preces netika izņemtas no muitas uzraudzības (galamērķa muitas iestādē konstatēta neatbilstība ir saistīta ar preču nosūtītāja pieļautajām kļūdām - kļūdas pavaddokumentos vai iekraušanas darbos). Atbilstoši minētajam, noteikumu projekta 1.9.apakšpunkts paredz MK noteikumu Nr.426:* 58.2.apakšpunktā noteikto nosacījumu neattiecināt uz starptautiskajiem preču pārvadājumiem ar autotransportu, ja preces ieved Eiropas Savienībā, šķērsojot sauszemes robežu ar trešo valsti. Minētajos starptautiskajos pārvadājumos preču nosūtītāja vai trešās valsts muitas plombas ne vienmēr tiek izmantotas vai, veicot atbilstošajā valstī kontroli, tiek noņemtas. Autopārvadājumos, šķērsojot sauszemes robežu ar trešo valsti, preces uzrāda muitas iestādei uzreiz pēc robežas šķērsošanas. 58.2.apakšpunktā noteiktais nosacījums jāattiecina uz citiem pārvadājumiem, kad preces pirms Savienības tranzīta procedūras piemērošanas tika pārvietotas vai uzglabātas Savienības muitas teritorijā (piemēram: konteiners, kurš ar jūras transportu nogādāts ostā un tika uzglabāts brīvajā zonā; dzelzceļa vagoni, kurus pārvieto no robežšķērsošanas vietas līdz nodošanas stacijai);
* 58.3.apakšpunktā noteikto nosacījumu svītrot. Saskaņā ar MK noteikumu Nr.426 58.2.apakšpunktu, informācija par preču nosūtītāja vai trešās valsts muitas iestādes plombu jāuzrāda pārvadājuma dokumentos vai trešajā valstī noformētajos muitas dokumentos. Līdz ar to, izmeklēšanas procedūras laikā (sk**.** Īstenošanas regulas 310., 311. un 312.pantu) muitas iestādei jāuzrāda minētie dokumenti un MK noteikumu Nr.426 58.3.apakšpunktā noteiktā nosacījuma izpilde nav nepieciešama;
* 58.6.apakšpunkts redakcionāli vienkāršojot un izsakot to jaunā redakcijā (iekļauti skaidrojumi par kontaktinformācijas norādīšanu: tālruņa numurs, elektroniskā pasta adrese (58.6.1.apakšpunkts); precizēta norma par transportlīdzeklī vai konteinerā iekrautā faktiskā preču daudzuma norādīšanu dokumentā (58.6.3.apakšpunkts)), kā arī svītrot vienu no informācijas kritērijiem - vietas adresi, kurā preces tika iekrautas transportlīdzeklī vai konteinerā, vai vietu, kurā pārvadātājs pieņēmis transportlīdzekli vai konteineru pārvadājumam (MK noteikumu Nr.426 58.6.3.apakšpunkts).

7. Noteikumu projekts spēkā stājas 2018.gada 1.decembrī. |
| 3. | Projekta izstrādē iesaistītās institūcijas | Finanšu ministrija un VID. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzelzceļa operatori (pārvadātāji);Latvijas Republikā reģistrētie TIR karnetes turētāji (garantijas asociācijas biedri);Savienības tranzīta procedūras izmantotāji. |
| 2. | Tiesiskā regulējuma ietekme uz tautsaimniecību un administratīvo slogu | 1. Saskaņā ar TIR konvenciju TIR procedūru ir atļauts attiecināt tikai uz precēm, kuras pārvieto atbilstoši atestētos transportlīdzekļos vai konteineros. TIR konvencijā tiek noteikti transportlīdzekļu un konteineru konstrukcijas tehniskie nosacījumi, atestācijas procedūras vispārīgie noteikumi, kā arī atestācijas sertifikāta paraugs. Atsevišķie atestācijas procedūras realizācijas jautājumi atstāti TIR konvencijas dalībvalstu kompetencē, kā arī netiek regulēti ar ES tiesību aktiem muitas jomā. TIR konvencija nosaka, ka reizi divos gados autotransporta līdzekļi jāuzrāda kompetentajā iestādē apskatei un atestācijas sertifikāta pagarināšanai. Muitas uzraudzībai drošo transportlīdzekļu izmantošana TIR procedūrā ir viens no pieciem TIR tranzīta sistēmas pīlāriem. Atbilstoši minētajam, TIR konvencijas dalībvalstīm jānodrošina atestācijas procedūras īstenošana, lai tiktu nodrošināta TIR sistēmas funkcionēšana atbilstošajā dalībvalstī, kā arī tiktu samazināti muitas riski (TIR pārvadājumos). Noteikumu projektā iekļautā regulējuma mērķis nodrošinātu Latvijas Republikas teritorijā efektīvu TIR sistēmas funkcionēšanu, veicot transportlīdzekļa atestāciju atbilstoši TIR konvencijas noteikumiem. Noteikumu projektā paredzētā transportlīdzekļu un konteineru atestācijas kārtība atbilst šobrīd Latvijas Republikā piemērojamajai kārtībai un nenosaka TIR sistēmas dalībniekiem papildu pienākumus un papildus veicamās darbības. Administratīvais slogs nemainās.2. ES tiesību akti muitas jomā nosaka tikai kritērijus Savienības tranzīta procedūras izpildes termiņa noteikšanai. Savukārt Eiropas Savienības dalībvalstis maksimālo procedūras izpildes termiņu nosaka, iestrādājot atbilstošos ierobežojumus muitas tranzīta kontroles sistēmās. Ņemot vērā dzelzceļa pārvadājumu specifiku, kā arī laika apstākļu ietekmi uz atsevišķu preču kategoriju apstrādes iespējamību terminālos un nodošanu jūras pārvadājumiem, noteikumu projekts nosaka kritērijus, kad dzelzceļa pārvadājumiem ir iespējams piemērot lielāko maksimālo Savienības tranzīta procedūras izpildes termiņu. Noteikumu projekts paredz samazināt administratīvo slogu dzelzceļa uzņēmumiem (atbilstoši MK noteikumu Nr.426 definīcijai (2.4.apakšpunkts)), kuri veic noteiktajiem kritērijiem atbilstošos pārvadājumus (procedūras izpildītāja tiesības noteikt lielāko maksimālo Savienības tranzīta procedūras izpildes termiņu).3. Noteikumu projekts paredz samazināt administratīvo slogu Savienības tranzīta procedūras izmantotājiem - lai novērstu situācijas, kad MK noteikumu Nr.426 58.punktā noteikto regulējumu nav iespējams piemērot formāla iemesla dēļ, kā arī ņemot vērā, ka normas mērķis – novērst risku, ka ārpussavienības preces, būdamas pretlikumīgi izņemtas no muitas uzraudzības, nonāk Eiropas Savienības ekonomiskajā apritē, ir sasniedzams, patērējot mazākus administratīvos resursus, MK noteikumu Nr.426 58.punktā jāizdara grozījumi, precizējot vai svītrojot nosacījumus, kam nav būtiskas (izšķirošas) nozīmes. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Gada maksa par transportlīdzekļa atestācijas sertifikāta izsniegšanu un transportlīdzekļa atestācijas sertifikāta derīguma termiņa pagarināšanu atbilstoši garantijas asociācijas nolikumam ir sekojoša:Transportlīdzekļa novērtējums un atestācijas sertifikāta izsniegšana:* garantijas asociācija biedriem – 10.00 EUR + PVN;
* pārējiem uzņēmumiem - 25.00 EUR + PVN

Transportlīdzekļa atestācijas sertifikāta derīguma termiņa pagarināšana:* garantijas asociācija biedriem – 5.00 EUR + PVN;
* pārējiem uzņēmumiem – 15.00 EUR + PVN.

2017.gadā transportlīdzekļa atestācijas sertifikāti izsniegti 1645 garantijas asociācija biedriem un 549 citiem uzņēmumiem. Savukārt transportlīdzekļa atestācijas sertifikāta derīguma termiņš pagarināts 2301 garantijas asociācija biedriem un 405 citiem uzņēmumiem.Garantijas asociācijas tīmekļa vietnē [www.lauto.lv](http://www.lauto.lv) ir publicēta garantijas asociācijas transporta līdzekļu atestācijas kārtība un apstiprinātās cenas par sertifikācijas pakalpojumiem, kā arī ir pieejams garantijas asociācijas pilnvaroto darbinieku saraksts. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Noteikumu projekts šo jomu neskar.* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Noteikumu projekts šo jomu neskar.* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav |
| 2. | Citas starptautiskās saistības | TIR konvencija |
| 3. | Cita informācija | Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
| *Noteikumu projekts šo jomu neskar.* |
|  **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| 1975.gada 14.novembra Muitas konvencija par starptautiskajiem kravu pārvadājumiem, kuros izmanto TIR karneti |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| TIR konvencijas 12.pants, 13.panta 1.punkts, 2.pielikums, un 7.pielikuma I daļa nosaka transportlīdzekļu un konteineru konstrukcijas tehniskos nosacījumus, lai izmantotu transportlīdzekļus un konteinerus pārvadājumos, piemērojot TIR procedūru. | Noteikumu projekta 28.5, 28.6, 28.7punkts un 28.92.apakšpunkts  | Tiesību normas prasības izpildītas pilnībā |
| TIR konvencijas 12.pants, 13.panta 1.punkts, 3.pielikums, un 7.pielikuma II daļa nosaka transportlīdzekļu un konteineru atestācijas procedūras īstenošanas pamatnosacījumus. | Noteikumu projekta 28.1, 28.3, 28.6, 28.7 un 28.9punkts  | Tiesību normas prasības izpildītas pilnībā |
| TIR konvencijas 12.pants, 4.pielikums, un 7.pielikuma II daļa nosaka transportlīdzekļu un konteineru atestācijas sertifikātā norādāmo informāciju. | Noteikumu projekta 28.8 un 28.9punkts  | Tiesību normas prasības izpildītas pilnībā |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts š.g.25.maijā tika nosūtīts biedrībai “Autopārvadātāju asociācija “Latvijas auto”” informācijas sniegšanai un saskaņošanai.Sabiedrība par noteikumu projekta izstrādi informēta, ievietojot informāciju par noteikumu projekta izstrādi Finanšu ministrijas tīmekļa vietnē sadaļā “Sabiedrības līdzdalība”. Pēc pieņemšanas Ministru kabinetā noteikumi tiks publicēti oficiālajā izdevumā “Latvijas Vēstnesis” un VID tīmekļa vietnē http://www.vid.gov.lv. |
| 2. | Sabiedrības līdzdalība projekta izstrādē | Informācija par noteikumu projekta izstrādi Finanšu ministrijas tīmekļa vietnē sadaļā “Sabiedrības līdzdalība” ievietota 2018.gada 30.maijā.<http://www.fm.gov.lv/lv/sabiedribas_lidzdaliba/>tiesibu\_aktu\_projekti/muitas\_politika#project472 |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID, biedrība “Autopārvadātāju asociācija “Latvijas auto”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildei nav nepieciešams radīt jaunas pārvaldes funkcijas vai veidot jaunas institūcijas. Nav nepieciešama esošu institūciju likvidācija vai reorganizācija.Noteikumu projekts tiks realizēts esošo finanšu līdzekļu un cilvēkresursu ietvaros. |
| 3. | Cita informācija | Nav. |

Finanšu ministre D.Reizniece-Ozola

Hudobčenoks, 67121097

andrejs.hudobcenoks@vid.gov.lv